Hrvatski sabor
20050119

A ja sam nezadovoljna odgovorom gospodine ministre zbog toga što je puno toga netočno što ste vi rekli. Naime vi jeste ukinuli, u protekloj godini ste vi ukinuli u Proračunu sredstva za mjere aktivne politike zapošljavanja. Drugo, u prošloj godini vi u Proračunu niste iskoristili niti jednu jedinu lipu za kreditne linije za malo i srednje poduzetništvo. Sve kreditne linije su vam ostale nepokrenute, dakle ništa u protekloj godini niste radili i rezultat toga, posljedica vam je upravo ovo povećanje nezaposlenosti, a s druge strane svi ekonomski analitičari upozoravaju na to da ste isto tako usporili investicije u gospodarstvu što isto utječe na manje otvaranje novih radnih mjesta.